Δήμητρα Παππά Β3΄

**Εργασία για τη γυναίκα**

* **Ένας μικρός πρόλογος…**

 **Φέτος τα Χριστούγεννα μου ζητήθηκε να κάνω μια εργασία με μια πολλή ξεχωριστή θεματολογία. Τη γυναίκα. Με αυτή την εργασία λοιπόν, μου δόθηκε η ευκαιρία να μιλήσω για έναν άνθρωπο, ένα πλάσμα, μια γυναίκα, που είναι πρότυπό μου και της εκτρέφω μεγάλο θαυμασμό για το έργο της και τις επιτυχίες της. Έναν άνθρωπο που μου δίνει κίνητρο να φτάσω να δικά μου όνειρα στο κλάδο της μηχανικής και πως αν κάτι το επιθυμείς το αγαπάς όσο τίποτε άλλο δεν είναι ακατόρθωτο…**

* **Ένα αστέρι στη Βιρτζίνια…**

 **Έχοντας κάνει αυτή την εισαγωγή, η γυναίκα για την οποία μιλάω είναι η Μαίρη Τζάκσον, ένα όνομα, χίλια επιτεύγματα. Η ζωή της βλέπουμε να ξεκινά στη Βιρτζίνια των Ηνωμένων Πολιτειών της Αμερικής, κάνοντας τα πρώτα βήματά της στο χώρο των θετικών επιστημών. Αποφοιτώντας από το σχολείο με τις υψηλότερες βαθμολογίες, τα ίχνη της μας οδηγούν στο Πανεπιστήμιο του Hampton, όπου και απέκτησε πτυχία στο τομέα των μαθηματικών και της φυσικής.**

* **Αόρατο εμπόδιο…**

 **Ένα σημαντικό στοιχείο στη ζωή της που της προκάλεσε μεγάλο εμπόδιο στη καριέρα της, πέρα από το γεγονός πως ήταν γυναίκα, ήταν πως ήταν έγχρωμη. Για εκείνη τη δεκαετία στην Αμερική, οι έγχρωμοι είχαν πολύ μειωμένα δικαιώματα, διαχωρισμένοι σε μεγάλο βαθμό από τους λευκούς και αρκετά δύσκολα αναγνωρίζονταν, καθώς η αναγνωσιμότητά της βγήκε στην επιφάνεια 1979 κατακτώντας τον ανώτατο τίτλο στο τμήμα μηχανικής. Ήταν παράδειγμα χιλιάδων γυναικών, δίνοντας ελπίδα και δύναμη μέσα από τα κατορθώματά της .**

* **Η στιγμή να λάμψει ένα λαμπρό αστέρι…**

 **Με το πέρασμα των χρόνων, έχοντας διδάξει μέχρι και σε πανεπιστημιακό επίπεδο, της δίνεται η ευκαιρία μαζί και με τις Κάθριν Τζόνσον και Ντόροθυ Βόγκαν, να συμμετάσχουν στο πρόγραμμα Mercury της NASA , ένα πρόγραμμα στο οποίο τα ονόματά τους διέπρεψαν, με απόλυτη επιτυχία. Η Τζάκσον με το ιδιοφυές της μυαλό, εργάστηκε ως μηχανικός σε πολλά και απαιτητικά τμήματα στη NASA. Απέδειξε, σε έναν απολύτως ανδροκρατούμενο χώρο, πως και μια γυναίκα μπορεί να αποτελέσει μέλος στη τάξη αυτή και έχει τις ικανότητες να κατορθώσει τα ακατόρθωτα χωρίς καμία αμφιβολία.**

* **Μερικά βραβεία με το επώνυμο Τζάκσον…**

 **Μετά από χρόνια δουλειάς και αφοσίωσης στο επάγγελμά της, βραβεία και τίτλοι τιμής χτυπούσαν την πόρτα της αποκορύφωσης της διαδρομής της ως μηχανικός. Μάλιστα, ένα από τα μεγαλύτερα ήταν το βραβείο επιτεύγματος της ομάδας Apollo, το 1969. Το όνομά της κόσμησε τα κεντρικά γραφεία της NASA στη Ουάσιγκτον το 2020 με εικονική τελετή, ενώ το 2019 μετά θάνατον της απονεμήθηκε το χρυσό μετάλλιο του Κογκρέσου.**

* **Κυρίες και κύριοι ,η Μαίρη Τζάκσον…**

 ****